***3ο ΓΕΛ ΓΛΥΦΑΔΑΣ ΣΧ. ΕΤΟΣ 2022-23***

 ***Εργασία στη Βιολογία***

***Επιληψία***

**

**ΑΝΤΩΝΑΤΟΥ ΣΤΕΛΛΑ ΒΑΣΙΛΗ ΤΖΩΡΤΖΙΝΑ Α1**

**Σκοπός της εργασίας είναι να μελετήσουμε ιατρικά θέματα που βρίσκουν εφαρμογή στη καθημερινή μας ζωή και πολλές φορές μας διευκολύνουν να κατανοήσουμε τη κατάσταση των συνανθρώπων μας.**

**Γιατί επιλέξαμε την Επιληψία**

Είναι ένα από τα συχνότερα νευρολογικά νοσήματα καθώς αποτελεί και την δεύτερη σοβαρή νευρολογική νόσο.

Το 1,2% του πληθυσμού των αναπτυγμένων χωρών πάσχει από “ενεργό επιληψία”. Επίσης υπολογίζεται ότι υπάρχει μία πιθανότητα στο 8-10% για ένα άτομο έως την ηλικία των 80 ετών να έχει εμφανίσει τουλάχιστον μία επιληπτική κρίση κατά τη διάρκεια της ζωής του.

Στην Ελλάδα υπολογίζεται ότι 100.000-120.000 άτομα πάσχουν από επιληψία. Στον κόσμο περίπου 50.000.000 άνθρωποι πάσχουν από επιληψία.

 Η μέγιστη επίπτωση απαντάται σε ηλικίες κάτω των 2 ετών και άνω των 65. Αθροιστικά ο επιπολασμός της νόσου είναι 1% μέχρι την ηλικία των 20 ετών, φθάνει το 3% μέχρι την ηλικία των 75 ετών, μέχρι αυτή την ηλικία η πιθανότητα εμφάνισης κάποιου είδους επιληπτικής κρίσεως υπολογίζεται στα 10%. Μέχρι 5% του πληθυσμού θα έχει τουλάχιστον μία επιληπτική κρίση κατά τη διάρκεια της ζωής του.

**ΟΡΙΣΜΟΣ**

 Ο όρος επιληψία εμφανίστηκε στη γαλλική γλώσσα το 1503. Προέρχεται από τη λατινική λέξη epilepsia, η ρίζα της οποίας βρίσκεται στο ελληνικό ρήμα επιλαμβάνειν .Η επιληψία είναι μία χρονική διαταραχή, το σήμα κατατεθέν της οποίας είναι επαναλαμβανόμενες, απρόκλητες επιληπτικές κρίσεις.

Πολλοί άνθρωποι με επιληψία έχουν περισσότερους από έναν τύπο σπασμών και ενδέχεται να εμφανίζουν και άλλα συμπτώματα νευρολογικών προβλημάτων. Επίσης οι άνθρωποι που πάσχουν από επιληψία έχουν 11 φορές πιο συχνό πρόωρο θάνατο από τον υπόλοιπο πληθυσμό. Επιπλέον ο κίνδυνος είναι ακόμη μεγαλύτερος αν ένα άτομο με επιληψία έχει μια επίσης ψυχική ασθένεια.

Οι άνθρωποι με επιληψία τείνουν να έχουν επαναλαμβανόμενες επιληπτικές κρίσεις. Οι κρίσεις αυτές συμβαίνουν λόγω μιας ξαφνικής αύξησης της ηλεκτρικής δραστηριότητας στον εγκέφαλο. Αυτό προκαλεί μια προσωρινή διαταραχή στα συστήματα ανταλλαγής μηνυμάτων μεταξύ των κυττάρων του εγκεφάλου. Κατά τη διάρκεια μιας επιληπτικής κρίσης ο εγκέφαλος του ασθενούς αναστέλλεται ή συγχύζεται.

 **Πως προκαλείται η επιληψία:**

* Από εγκεφαλικό επεισόδιο
* Όγκος εγκεφάλου
* Εγκεφαλική λοίμωξη
* Κρανιοεγκεφαλική κάκωση
* Ασφυξία
* Γενετικές διαταραχές (π.χ σύνδρομο ντάουν )
* Νευρολογικές παθήσεις

**Συμπτώματα:** Τα κύρια συμπτώματα τηςεπιληψίας είναι οι επαναλαμβανόμενες κρίσεις. Ωστόσο, υπάρχουν κάποια συμπτώματα που μπορεί να υποδηλώνουν ότι ένα άτομο έχει επιληψία:

-σύγχυση

-ακινησία

-συσπάσεις των άκρων

-απώλεια αισθήσεων

Υπάρχουν τρείς περιγραφές των επιληπτικών κρίσεων ανάλογα με το μέρος του εγκεφάλου από το οποίο ξεκίνησε η επιληπτική δραστηριότητα:

* Απλή: Η ηλεκτρική διαταραχή δεν εξαπλώνεται, ο ασθενής δεν παρουσιάζει απώλεια συνείδησης, παρατηρείτε σε οποιαδήποτε ηλικία.
* Σύνθετη: Ο ασθενής εμφανίζει σύνθετες ψευδαισθήσεις, νοητικές διαταραχές, απώλεια συνείδησης, κινητική δυσλειτουργία, παρατηρείται σε οποιαδήποτε ηλικία.
* Τονικοκλονική: Η πιο συχνή και δραματική επιληπτική κρίση που συνοδεύεται από απώλεια συνείδησης, τονικές και κλονικές φάσεις. Μετά τον παρωξυσμό ακολουθεί περίοδος σύγχυσης και εξάντλησης.
* Αφαίρεση: Σύντομη, απότομη και αυτοπεριοριζόμενη απώλεια συνείδησης, εμφανίζεται σε ηλικίες 3-5 ετών μέχρι την εφηβεία.
* Μυοκλονική: Σύντομα επεισόδιά σύσπασης των μυών, ως αποτέλεσμα νευρολογικής βλάβης. Είναι σπάνιο.
* Πυρετικοί σπασμοί: Σε ηλικίες 3-5 μηνών μικρά παιδία εμφανίζουν σπασμούς σε ασθένειες που συνοδεύονται από υψηλό πυρετό, εντελώς καλοήθεις.
* Επιληπτική κατάσταση: Οι παρωξυσμοί επανέρχονται κατά σύντομα χρονικά διαστήματα.

**Θεραπεία:**

-Η πρώτη επιλογή είναι η φαρμακευτική, αντιεπιληπτική αγωγή. Στόχος του ιατρού είναι να αποτρέψει την εμφάνιση περεταίρω επιληπτικών κρίσεων και ταυτόχρονα να αποφευχθούν τυχόν παρενέργειες, έτσι ώστε ο επιληπτικός ασθενής να ζήσει μια φυσιολογική ενεργή και παραγωγική ζωή.

Η **φαινυτοϊνη** είναι το φάρμακο εκλογής για την έναρξη της θεραπείας, ιδιαίτερα σε ενηλίκους καθώς είναι αποτελεσματική για την καταστολή της τονικοκλονικής και μερικής επιληψίας.

Η **καρβαμαζεπίνη** συγκαταλέγεται επίσης τα φάρμακα πρώτης εκλογής καθώς είναι ιδιαίτερα αποτελεσματική στην αντιμετώπιση της τονικοκλονικής επιληψίας.

Η **φαινοβαρβιτάλη** είναι φάρμακο πρώτης εκλογής για την αντιμετώπιση υποτροπιαζουσών επιληπτικών κρίσεων σε παιδία, συμπεριλαμβανομένων και των πυρετικών σπασμών.

-Αν τα αντιεπιληπτικά φάρμακα δεν λειτουργούν, η επόμενη επιλογή θα μπορούσε να είναι η χειρουργική επέμβαση.

**Κίνδυνος επιληπτικών κρίσεων**

Για τους περισσότερους ανθρώπους οι επιληπτικές κρίσεις συνήθως είναι οδυνηρές. Υπάρχουν άνθρωποι που πονάνε όταν συμβαίνει μια κρίση. Ο πόνος μπορεί επίσης να προκύψει από τραυματισμούς κατά τη διάρκεια της κρίσης (Κοψίματα, μώλωπες, εγκαύματα και πτώσεις είναι μερικά παραδείγματα κοινών τραυματισμών).

Οι επιληπτικές κρίσεις δεν είναι επικίνδυνες για τους άλλους.

Είναι όμως σημαντικό να πούμε πως το 90% των γυναικών με επιληψία έχουν υγιή μωρά. Ωστόσο, όπως κάθε γυναίκα που ενδιαφέρεται να μείνει έγκυος υπάρχουν πολλά να σκεφτούν. Μία γυναίκα με επιληψία πρέπει να λάβει υπόψη της και να συζητήσει με τον ιατρό της την φαρμακευτική αγωγή. Τα αντιεπιληπτικά φάρμακα θα μπορούσαν να έχουν επιπτώσεις στο παιδί, αν και η χρήση ενός μόνου φαρμάκου έχει δείξει μείωση των γενετικών ανωμαλιών για τους απόγονους των γυναικών με επιληψία. Επιπλέον, ένας παράγοντας κινδύνου, είναι το αλκοόλ. Σε μεγάλες ποσότητες μπορεί να αυξήσει τον κίνδυνο επιληπτικών κρίσεων τόσο από μόνο του όσο και μέσω αλληλεπίδρασής με τα φάρμακα. Αντιθέτως, σε μικρές ή και μέτριες ποσότητες το αλκοόλ δεν έχει αποδειχθεί ότι αυξάνει την πιθανότητα επιληπτικών κρίσεων.

**Η ιστορία της επιληψίας**

Η επιληψία ως νόσος έχει ήδη περιγραφεί τέσσερις χιλιετίες πριν σε γραπτά κείμενα της Μεσοποταμίας και θεωρείτο “Ιερά νόσος” έως ότου ο Ιπποκράτης τοποθετήσει την αιτία της στον ίδιο τον εγκέφαλο και όχι σε “κατάληψη του ατόμου από δαίμονες” όπως πίστευαν στην αρχαιότητα.

Μια αρχαιότερη και λεπτομερής περιγραφή της επιληψίας βρίσκεται σε πλακίδιο από τη Βαβυλώνα, που φυλάσσεται στο Βρετανικό Μουσείο του Λονδίνου. Πρόκειται για ένα κεφάλαιο εγχειρίδιου ιατρικής που περιλαμβάνει 40 πλακίδια που χρονολογούνται στο 2000 π.Χ. Στο πλακίδιο καταγράφονται με ακρίβεια πολλοί διαφορετικοί τύποι επιληπτικών κρίσεων τους οποίους αναγνωρίζουμε σήμερα.

Δίνεται ιδιαίτερη έμφαση στην υπερφυσική προέλευση της επιληψίας, με κάθε τύπο της να σχετίζεται με κάποιο πνεύμα ή θεότητα, συνήθως κακή. Για το λόγο αυτό η θεραπεία της ήταν κυρίως θρησκευτικό-πνευματικό θέμα.

Η επιληψία από αρχαιοτάτων χρόνων προκαλούσε την καχυποψία, τον φόβο και την δεισιδαιμονία των ανθρώπων που είχαν σχηματίσει την ιδέα ότι αποτελούσε κατάρα, δαιμονισμό και παρενέργεια διαφόρων πνευματικών δυνάμεων. Οι υπερφυσικές θεωρίες παρέμειναν κυρίαρχες για την αιτιολόγηση της παράξενης συμπεριφοράς και των νοητικών ασθενειών για πολλούς αιώνες.

Τις τελευταίες δεκαετίες, νέα αντιεπιληπτικά φάρμακα τελειοποιούνται και κυκλοφορούν στο εμπόριο, ενώ η βασική έρευνα γνωρίζει σημαντική πρόοδο. Επιπλέον, ιδιαίτερη σημασία έχει δοθεί στην ποιότητα ζωής των επιληπτικών ατόμων, δηλαδή σε κοινωνικές και ψυχολογικές πτυχές, όπως επίσης και στην ενημέρωση του ευρύτερου κοινού για θέματα σχετικά με την επιληψία, ούτως ώστε να δημιουργηθεί ένα υποστηρικτικό περιβάλλον μέσα στο οποίο τα άτομα με επιληψία θα έχουν μια καλύτερη ζωή.

**ΕΠΙΛΟΓΟΣ :** Ασχοληθήκαμε με την ΕΠΙΛΗΨΙΑ ,τη 2η σημαντική νευρολογική νόσο, που απασχολεί την ανθρωπότητα από αρχαιοτάτων χρόνων. Είδαμε τους τρόπους αντιμετώπισης της μέσω δεισιδαιμονιών και μεταφυσικών μεθόδων μέχρι σήμερα που η Ιατρική έχει ανακαλύψει φάρμακα και θεραπείες που διευκολύνουν τη ζωή των ασθενών.

 Ευχαριστούμε ιδιαίτερα την καθηγήτριά μας κα Φ. Μπαλή βιολόγο, για τις πολύτιμες πληροφορίες που μας έδωσε και τη άψογη συνεργασία που είχαμε σε αυτήν την εργασία για την Επιληψία. Ελπίζουμε να την βρείτε όσο ενδιαφέρουσα όσο την βρήκαμε και εμείς.

**ΠΗΓΈΣ**

- <https://www.iatriko.gr/el/disease/epilipsia?cl=609>

- <https://nevroxeirourgos.gr/cheirourgiki-egkefalou/epilipsia-epiliptikes-kriseis/>

- <https://www.euroclinic.gr/article/epilipsia-sosti-diagnosi-kai-orthi-antimetopisi/>

- <https://eginitio.uoa.gr/neyrologiki/neyrologika_nosimata_synoptikes_plirofories/epilipsia/>

- <https://epilepsyportal.wordpress.com/2013/03/25/%CE%B7-%CE%B5%CF%80%CE%B9%CE%BB%CE%B7%CF%88%CE%B9%CE%B1-%CF%83%CF%84%CE%B7%CE%BD-%CE%B9%CF%83%CF%84%CE%BF%CF%81%CE%B9%CE%B1/>